Ukulongana Kwesu
Ishibeni ifyo tupepa. Ishibeni apo bapepela uko mwikala.
Bushe ukulongana kwesu kuba shani?
Inte sha kwa Yehova balongana imiku ibili mu mulungu. (AbaHebere 10:24, 25) Uku ukulongana kutendeka ne pepo ilyo bonse bakutikako. Pa numa, tutendeka ukusambilila ifyaba mu Baibolo no kumona ifyo twingafibomfya mu mikalile yesu.
Imbali ishingi ishiba pa mapepo yesu sha kulanshanya, kwati ni filya ciba mu kalasi ku sukulu. Ukulongana kutendeka no lwimbo e lyo ne pepo, kabili ifi fine e fyo ciba na pa kulekelesha.
Uuli fye onse nangu fye te Nte ya kwa Yehova kuti aisa ku mapepo yesu. Tuleta fye bonse ukusangwako. Tatulipilisha kabili tabapishamo imbale ya mutuulo.
Icibukisho ca Mfwa ya kwa Yesu
Cila mwaka, tulebukisha imfwa ya kwa Yesu mu ncende sha lekanalekana mwi sonde lyonse.
Ico tucitila ifi tukonka ifunde Yesu apeele abasambi bakwe, abebele ukuti: “Mulecita ici ku kunjibukisha.” (Luka 22:19) Umuku na umbi uo tukebukisha imfwa ya kwa Yesu ni pali Cibili pa, March 26, 2013. Tulemwita ukwisasangwa kuli uku ukulongana ukwacindama nga nshi. Uku ukulongana kwaba fye ngo kulongana konse, umuntu uuli onse uulefwaya kuti aisasangwako nga alefwaya. Tatulipilisha pa kusangwako kabili tatupishamo imbale ya mutuulo.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn